Document ID: /roh_data/filtered/fineweb-2-filterrobots_roh.jsonl.gz/25154

La Kappelbrücke a Lucerna è segir e franc in dals sujets ils pli savens fotografads da la Svizra. Perquai han noss trais redacturs, en viadi quest'emna per mussar al rest da la Svizra che nus na dastgain betg vegnir emblidads, pensà da nizzegiar quest fatg cun «bombar» las numerusas fotografias che vegnan fatgas mintga di da la punt renumada.
Cun in grond placat cun si il #rumantsch ed il messadi «rumantsch, what else?» siglian els davant las fotografias ed emprovan da persvader ils turists da lura er far in post da las fotografias cun il hashtag «rumantsch».
Ils bratschlets e lur novs amis
Nus n'avain betg mo repartì il hashtag, mabain era noss bratschlets d'amis che bleras scolaras e scolars en il Grischun han fatg.
Ils bratschlets d'amis
Visitas nunspetgadas
Il mardi en damaun avain nus survegnì tut surprendentamain in telefon dals collegas dal Regionaljournal Zentralschweiz. Els avessan gust da rapportar da noss'acziun han els ditg, Ed uschia han els visità nus tar la Kapellbrücke.
RR actualitad 08:00++
Rumantsch, what else?
La Svizra duai daventar pli rumantscha e la Rumantschia duai survegnir dapli amis.